**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA ZA 2024 OSNOVNE ŠKOLE KMAN - KOCUNAR**

**SADRŽAJ IZVJEŠTAJA O IZVRŠENJU FINANCIJSKOG PLANA**

**Opći dio**

• sažetak Računa prihoda i rashoda i Računa financiranja

• Račun prihoda i rashoda

• Račun financiranja

**Posebni dio**

• Izvještaj po programskoj klasifikaciji

**Obrazloženje općeg i posebnog dijela**

**Posebni izvještaji**

• Izvještaj o zaduživanju na domaćem i stranom tržištu novca i kapitala

• Izvještaj o korištenju sredstava fondova Europske unije

• Izvještaj o danim zajmovima i potraživanjima po danim zajmovima

• Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

• Izvještaj o danim jamstvima i plaćanjima po protestiranim jamstvima

**Obrazloženje općeg dijela**

Sažetak

Ukupno ostvareni prihodi i rashodi u 2024. veći su u odnosu na 2023. godinu jer je došlo do porasta cijena, povećanja plaća i uvođenja novih aktivnosti. Ostvarenje prihoda i rashoda manje je u odnosu na plan iz razloga jer se plan za 2024. donosio i temeljio na procjeni prihoda i troškova za 2024.godinu.

Škola je u 2023. i u 2024. poslovala pozitivno tj. ostvaren je višak poslovanja .U planu je naveden višak – rezultat poslovanja koji bi se utrošio u 2024. ali nije korišten. Prihodi tekuće godine bili su dostatni za pokriće rashoda.

Škola nije imala ni planirala primitke od financijske imovine i zaduživanja te izdatke za financijsku imovinu i za otplatu kredita i zajmova.

Račun prihoda i rashoda

Najveći udio u strukturi prihoda čine pomoći proračunskim korisnicima iz proračuna koji im nije nadležan tj. iz državnog proračuna (plaće MZO), te nakon toga prihodi od Osnivača (rashodi poslovanja - Grad Split). Kapitalne pomoći 636 odnose se na nabavu udžbenika i knjiga za školsku lektiru. Prihodi pod 641 predstavljaju prihode od kamata na banci i vode se kao vlastiti prihodi škole. U vlastite prihode spadaju i prihodi od prodaje proizvoda – školska Zadruga Kmanko i prihodi od pružanja usluga – najma školskog prostora. Ostali nespomenuti prihodi jesu prihodi roditelja, socijalne skrbi grada i prihodi od općina kojima se financiraju plaće djelatnika i prehrana učenika u produženom boravku.

Strukturu prihoda po izvorima prati i struktura rashoda - sredstva se namjenski troše prema izvorima financiranja. Prihodi i rashodi po svim izvorima financiranja veći su u 2024. godini u odnosu na prošlu godinu, osim prihoda i rashoda za posebnu namjenu koji se neznatno razlikuju, a odnose se na naplatu produženog boravka od strane roditelja. Prihodi od roditelja su veći u odnosu na plan 2024. godine, a rashodi za istu namjenu su manji u odnosu na plan.

Prema funkcijskoj klasifikaciji, ukupni rashodi za 2024. godinu škole razvrstani su u kategoriju 091 Osnovno obrazovanje.

Stanje novčanih sredstava na početku izvještajnog razdoblja iznosi 70.897,39 € dok stanje novčanih sredstava na kraju izvještajnog razdoblja, odnosno na dan 31.12.2024. iznosi 101.593,03 €.

Obrazloženje posebnog dijela

**PROGRAM MINIMALNI FINANCIJSKI STANDARD**

**CILJEVI PROVEDBE PROGRAMA**: Osigurani materijalni uvjeti za poslovanje škole

Program je realiziran provedbom aktivnosti Redovna programska djelatnost osnovnih škola te Kapitalna ulaganja u objekte i opremu.

**PROJEKT / AKTIVNOST:** Redovna programska djelatnost osnovnih škola

**PLANSKA VRIJEDNOST:** 88.086,00 €

**REALIZACIA:** 88.622,34,00 €

**OBRAZLOŽENJE:**

Osiguravaju se sredstva za materijalne i financijske rashode, za materijal, dijelove i usluge tekućeg i investicijskog održavanja i rashode za nabavu proizvedene dugotrajne imovine. Ova sredstva su nužna za realizaciju plana i programa osnovnoškolskog obrazovanja.

|  |  |  |  |  |
| --- | --- | --- | --- | --- |
| ***Pokazatelj rezultata*** | ***Definicija pokazatelja*** | ***Jedinica mjere*** | ***Planska vrijednost 2024*** | ***Realizacija 2024*** |
| Utrošena planirana sredstva za podmirenje godišnjih troškova nužnih za uredno održavanje djelatnosti školske ustanove  | Omogućiti osnovne uvjete za odvijanje nastavnog procesa u svim razrednim odjelima | % | 100 | 100 |

**PROJEKT / AKTIVNOST:** Kapitalna ulaganja u opremu

**PLANSKA VRIJEDNOST:** 5.000,00 €

**REALIZACIA:** 5.000,00 €

**OBRAZLOŽENJE:**

Odnosi se na nabavu nove opreme, nastavnih sredstava i pomagala a koja imaju za cilj unaprijediti i olakšati rad nastavnog osoblja a sve u svrhu unapređenja nastave. Škola planira iznos od 200 eura godišnje po razrednom odjelu.

|  |  |  |  |  |
| --- | --- | --- | --- | --- |
| ***Pokazatelj rezultata*** | ***Definicija pokazatelja*** | ***Jedinica mjere*** | ***Planska vrijednost 2024*** | ***Realizacija 2024*** |
| nabava opreme u iznosu 200 € po odjelu | Ulaganjem u opremu pridonijeti kvaliteti i učinkovitosti obrazovanja | % | 100 | 100 |

**PROGRAM ŠIRE JAVNE POTREBE IZNAD MINIMALNOG STANDARDA**

Ovim programom se ulaže u odgoj i obrazovanje iznad pedagoškog standarda, odnosno njegovo obogaćivanje i proširivanje novim sadržajima, programima, projektima s ciljem obuhvata što većeg broja djece

***CILJEVI PROVEDBE PROGRAMA****:* Stvaranje novih i poboljšanje postojećih dodatnih programa u osnovnom školstvu.

**PROJEKT / AKTIVNOST:** Sufinanciranje produženog boravka i cjelodnevne nastave

**PLANSKA VRIJEDNOST:** 146.594,00 €

**REALIZACIA:** 126.257,29 €

**OBRAZLOŽENJE:**

Produženi boravak i cjelodnevna nastava neobvezni je oblik odgojno-obrazovnog rada namijenjen učenicima 1., 2. i 3. razreda, koji ima svoju pedagošku, socijalnu i odgojno-obrazovnu komponentu.

U školskoj godini 2024./2025. u program je uključeno ukupno 74 djece.

Obroci su osigurani uslugom cateringa iz Ustanove DES, te namirnicama iz pekare Hrstić i tvrtke Ordinary d.o.o.

|  |  |  |  |  |
| --- | --- | --- | --- | --- |
| ***Pokazatelj rezultata*** | ***Definicija pokazatelja*** | ***Jedinica mjere*** | ***Planska vrijednost 2024.*** | ***Realizacija 2024***  |
| Zadržati broj grupa u produženom boravku | Kvalitetno provođenje slobodnog vremena i osiguran topli obrok učenicima u 3 razredna odjeljenja | Broj grupa | 3 | 3 |

**PROJEKT / AKTIVNOST:** Izvannastavne i izvanškolske aktivnosti

**PLANSKA VRIJEDNOST:** 6.377,00 €

**REALIZACIA: 5**.729,79 €

**OBRAZLOŽENJE:**

Uz redovnu nastavu organiziraju se i izvannastavne i izvanškolske aktivnosti kroz koje učenici zadovoljavaju potrebe i interese te ostvaruju specifična umijeća i sposobnosti. Izvannastavne i izvanškolske aktivnosti obuhvaćaju aktivnosti koje učenicima pružaju znanja iz područja prirodnih, tehničkih i društvenih znanosti te kulture i umjetnosti.

Učenicima je osiguran dodatni sadržaj koji nadopunjuje ili proširuje redoviti školski program tehničke kulture. Sredstvima Proračuna Grada Splita za 2024. godinu sufinancirana je djelatnost kluba mladih tehničara koji djeluje pri osnovnoj školi Kman – Kocunar u iznosu 1.062 Eura.

Grad Split je financirao novi Projekt - Read Your Way to Better English, koji će se provodit u osnovnim školama grada Splita počevši od listopada 2023. godine u obliku dodatne nastave ili izvannastavne aktivnosti u nastavi engleskog jezika. Osnovni cilj projekta je poticanje čitalačke pismenosti kod osnovnoškolaca.

Učenička Zadruga Kmanko u našoj školi potiče razvoj znanja i vještina i poduzetničkog duha učenika usvajanjem novih znanja i iskustva. Svake godine organizira se prodajna izložba učeničkih radova.

Ministarstvo znanosti i obrazovanja objavljuje Odluku o kriterijima za financiranje povećanih troškova prijevoza i posebnih nastavnih sredstava i pomagala te sufinanciranje prehrane učenika s teškoćama u razvoju u osnovnoškolskim programima za školsku godinu 2024./2025.

Naša je škola svake godine domaćin županijskog natjecanja iz tehničke kulture.

Natjecanje se provodi na temelju osnovnoškolskog programa tehničke kulture, programa nastave kroz klubove mladih tehničara, izvannastavnog programa u školi, izvanškolskog programa i programa posebnih tehničkih kompetencija (znanje, vještine, samostalnost i odgovornost) koje se stječu u izvannastavnom i izvanškolskom programu tehničke kulture.

|  |  |  |  |  |
| --- | --- | --- | --- | --- |
| ***Pokazatelj rezultata*** | ***Definicija pokazatelja*** | ***Jedinica mjere*** | ***Planska vrijednost 2024.*** | ***Realizacija 2024.***  |
| Zadržati broj vannastavnih aktivnosti  | Osigurati dodatni kvalitetan sadržaj za učenike  | Broj aktivnosti | 3 | 3 |

**PROJEKT / AKTIVNOST:** Nabavka udžbenika i pribora

**PLANSKA VRIJEDNOST:** 64.625,00 €

**REALIZACIA:**  63.792,44 €

**OBRAZLOŽENJE**

Sredstva za nabavu udžbenika za učenike osnovnih škola osiguravaju se u Državnom proračunu, a sredstva za financiranje nabavke drugih obrazovnih materijala osigurava Grad Split.

|  |  |  |  |  |
| --- | --- | --- | --- | --- |
| ***Pokazatelj rezultata*** | ***Definicija pokazatelja*** | ***Jedinica mjere*** | ***Planska vrijednost 2024.*** | ***Realizacija 2024.*** |
| Nabavljeni udžbenici i radni materijali za sve učenike škole | Literatura za nastavu dostupna svoj djeci | % | 100 | 100 |

**PROJEKT / AKTIVNOST:** Prometni odgoj i sigurnost u prometu

**PLANSKA VRIJEDNOST**: 320,00 €

**REALIZACIA:** 320,00 €

**OBRAZLOŽENJE**

Planirana su sredstva za educiranje učenika osnovnih škola Grada Splita za sigurno sudjelovanje u cestovnom prometu, podizanje razine prometne kulture na cestama te prevenciju cestovno – prometnih nezgoda. Program prometnog odgoja i sigurnosti u prometu realizira se kao oblik terenske nastave, namijenjen je učenicima 3., 4., 5. i 6. razreda, a sastoji se od teorijske nastave i praktične obuke na suvremenom i moderno opremljenom prometnom poligonu.

|  |  |  |  |  |
| --- | --- | --- | --- | --- |
| ***Pokazatelj rezultata*** | ***Definicija pokazatelja*** | ***Jedinica mjere*** | ***Planska vrijednost 2024.*** | ***Realizacija 2024.***  |
| Zadržati broj grupa uključenih u edukaciju o ponašanju u prometu | Educirati učenike o ponašanju u prometu | Broj grupa uključen u edukaciju | 4 | 4 |

**PROJEKT / AKTIVNOST:** Sustav video nadzora

**PLANSKA VRIJEDNOST:** 532,00 €

**REALIZACIJA:** 0,00 €

**OBRAZLOŽENJE:**

Planirana su sredstva za tehničku zaštitu OŠ Kman – Kocunar, ali je Grad objedinio trošak za sve škole, pa računi nisu stizali na školu. U 2024. nije bilo potrebe trošenja sredstava za ovu namjenu.

|  |  |  |  |  |  |
| --- | --- | --- | --- | --- | --- |
| ***Pokazatelj rezultata*** | ***Definicija pokazatelja*** |  | ***Jedinica mjere*** | ***Planska vrijednost 2024.*** | ***Realizacija 2024.***  |
| Podmireni računi za održavanje sustava video nadzora | Uredno održavana oprema – kamere u ispravnom stanju  |  | Broj računa koji glasi na školu | 2 | 0,00 |

**PROJEKT / AKTIVNOST:** e škole

**PLANSKA VRIJEDNOST: 3**.088,00 €

**REALIZACIA:** 2.954,48 €

**OBRAZLOŽENJE**

Ovo je projekt kojim se financira stručna tehnička podrška u cilju što boljeg i efikasnijeg održavanja informatičke opreme.

Sredstvima iz Proračuna Grada Splita financirana je usluga STP-a na Carnet - ovom projektu po 124,43 Eura mjesečno. Održavanje je povjereno tvrtki Ocelot d.o.o.

1.srpnja 2021. godine Vlada Republike Hrvatske donijela je Uredbu o uredskom poslovanju kojom se uređuju pravila i mjere uredskog poslovanja u obavljanju poslova državne uprave, a primjenjuju se na uredsko poslovanje javnih ustanova. Aplikacija „DIGITALNO UREDSKO POSLOVANJE“ višenamjenski je sustav upravljanja dokumentima, integriran s postojećim sustavima, automatiziran te opremljen svim funkcionalnim i sigurnosnim karakteristikama. Program je u potpunosti usklađen s novom Uredbom o uredskom poslovanju i pratećom zakonskom regulativom. Programsko rješenje u vlasništvu je tvrtke InRebus d.o.o., a ugovorni partner i ovlašteni distributer zadužen za pružanje korisničke podrške je tvrtka Administrator d.o.o.

|  |  |  |  |  |
| --- | --- | --- | --- | --- |
| ***Pokazatelj rezultata*** | ***Definicija pokazatelja*** | ***Jedinica mjere*** | ***Planska vrijednost 2024.*** | ***Realizacija 2024.***  |
| Zadržan Ugovor s pružateljem usluge održavanja informatičke opreme | Uredno održavanje postojeće informatičke opreme | Broj ugovora | 1 | 1 |
| Zadržan Ugovor s pružateljem korisničke podrške za digitalno uredsko poslovanje | Uskladiti uredsko poslovanje s zakonskom Uredbom o digitalnom uredskom poslovanju | Broj ugovora | 1 | 1 |

**PROJEKT / AKTIVNOST:** Vlastita i namjenska sredstva osnovnih škola

**PLANSKA VRIJEDNOST:** 21.402,00 €

**REALIZACIJA:** 16.049,58 €

**OBRAZLOŽENJE**

Škola ostvaruje prihode najmom školskog prostora Dental centru Marušić i najmom školske dvorane Odbojkaškom klubu Split, Judo klubu, Malim šahistima i Build and Play.

Vlastiti prihodi se koriste prvenstveno za podmirenje rashoda nastalih obavljanjem poslova na temelju kojih su vlastiti prihodi i ostvareni. Vlastiti prihodi ostvareni u iznosu većem od potrebnog za podmirenje rashoda nastalih obavljanjem tih poslova, mogu se koristiti za nabavu i održavanje nefinancijske imovine te za ostale rashode redovnog poslovanja.

|  |  |  |  |  |
| --- | --- | --- | --- | --- |
| ***Pokazatelj rezultata*** | ***Definicija pokazatelja*** | ***Jedinica mjere*** | ***Planska vrijednost 2024.*** | ***Realizacija 2024.***  |
| Zadržan broj korisnika školskog prostora | Korištenje prostorija Ustanove za vannastavne aktivnosti namijenjene djeci ostvariti vlastite prihode za pokriće rashoda za osnovna sredstva | Broj ugovorenih korisnika | 5 | 5 |

**PROJEKT / AKTIVNOST:** Osiguranje učenika

**PLANSKA VRIJEDNOST:** 250,00 €

**REALIZACIJA:** 240,82 €

**OBRAZLOŽENJE**

Planirana su i realizirana sredstva za osiguranje učenika na izletu uplatom roditelja.

|  |  |  |  |  |
| --- | --- | --- | --- | --- |
| ***Pokazatelj rezultata*** | ***Definicija pokazatelja*** | ***Jedinica mjere*** | ***Planska vrijednost 2024.*** | ***Realizacija 2024.***  |
| Uplata roditelja za osiguranje djece na izletu | Učenici škole osigurani od nezgode tijekom izleta | Broj osiguranih izleta učenika | 1 | 1 |

**PROJEKT / AKTIVNOST:** Prehrana učenika

**PLANSKA VRIJEDNOST:** 100.100,00 €

**REALIZACIJA:** 103.031,78 €

**OBRAZLOŽENJE**

Donesena je Odluka Vlade Republike Hrvatske o kriterijima i načinu financiranja, odnosno sufinanciranja troškova prehrane za učenike osnovnih škola. Učenik koji redovito pohađa osnovnu školu, ostvaruje pravo financiranja, odnosno sufinanciranja prehrane u iznosu od 1,33 eura po danu, za dane kada je na nastavi. Propisano je da Ministarstvo znanosti i obrazovanja mjesečno osigurava i doznačava sredstva za financiranje jedinicama lokalne i područne (regionalne) samouprave i to prema podacima iz e-Dnevnika za prethodni mjesec. Financijska sredstva za provedbu Odluke osigurana su u Državnom proračunu Republike Hrvatske za 2024.

|  |  |  |  |  |
| --- | --- | --- | --- | --- |
| ***Pokazatelj rezultata*** | ***Definicija pokazatelja*** | ***Jedinica mjere*** | ***Planska vrijednost 2024.*** | ***Realizacija 2024.***  |
| Zadržati sve učenike škole u projektu školska prehrana | Osigurana prehrana za sve učenike škole | %  | 100 | 100 |

**PROJEKT / AKTIVNOST:** S pomoćnikom mogu bolje 6

**PLANSKA VRIJEDNOST:** 49.732,00 €

**REALIZACIJA:** 49.730,18 €

**OBRAZLOŽENJE**

Sredstva za plaće pomoćnika u nastavi koji su obuhvaćeni projektom "S POMOĆNIKOM MOGU BOLJE 6" odnosi se na prvo polugodište školske godine. Cilj je Pružiti potporu uključivanju učenika s teškoćama u razvoju u njima primjerene programe odgoja i obrazovanja u osnovnoškolskim i srednjoškolskim odgojno-obrazovnim ustanovama u cilju ostvarivanja njihove uspješnije socijalizacije te podizanja razine njihovih obrazovnih postignuća i emocionalnog funkcioniranja.

|  |  |  |  |  |
| --- | --- | --- | --- | --- |
| ***Pokazatelj rezultata*** | ***Definicija pokazatelja*** | ***Jedinica mjere*** | ***Planska vrijednost 2024.*** | ***Realizacija 2024.***  |
| Osiguran broj pomoćnika u nastavi za sve učenike u potrebi | Omogućavanje integracije učenika putem potpore i pomoći pomoćnika u nastavi  | Broj pomoćnika u nastavi | 9 | 9 |

**PROJEKT / AKTIVNOST:** S pomoćnikom mogu bolje 7

**PLANSKA VRIJEDNOST: 37**.596,00 €

**REALIZACIJA:** 37.288,63 €

***OBRAZLOŽENJE***

Planirana su sredstva za plaće za devet pomoćnika u nastavi koji su obuhvaćeni projektom "S POMOĆNIKOM MOGU BOLJE 7" koji se odnosi na drugo polugodište školske godine. Cilj je isti kao i za projekt S pomoćnikom mogu bolje 6.

|  |  |  |  |  |
| --- | --- | --- | --- | --- |
| ***Pokazatelj rezultata*** | ***Definicija pokazatelja*** | ***Jedinica mjere*** | ***Planska vrijednost 2024.*** | ***Realizacija 2024.***  |
| Osiguran broj pomoćnika u nastavi za sve učenike u potrebi | Omogućavanje integracije učenika putem potpore i pomoći pomoćnika u nastavi | Broj pomoćnika u nastavi | 9 | 9 |

**PROGRAM KAPITALNA ULAGANJA NA OBJEKTIMA OŠ**

**CILJEVI PROVEDBE PROGRAMA**: Škola i učionice opremljene kako bi osigurali što bolji i kvalitetniji rad s učenicima. Poboljšanje kvalitete odgoja i obveznog školovanja u osnovnoškolskim ustanovama.

**PROJEKT / AKTIVNOST:** Kupnja opreme za osnovne škole

**PLANSKA VRIJEDNOST:** 18.053,00 €

**REALIZACIJA:** 18.052,50 €

**OBRAZLOŽENJE**

Grad je odobrio nabavu 18 novih klima uređaja i sada su klimatizirane sve učionice u školi.

|  |  |  |  |  |
| --- | --- | --- | --- | --- |
| ***Pokazatelj rezultata*** | ***Definicija pokazatelja*** | ***Jedinica mjere*** | ***Planska vrijednost 2024.*** | ***Realizacija 2024.***  |
| Kupljeno i montirano 18 klima uređaja | Osigurani uvjeti za udobno korištenje školskih prostorija | broj nabavljenih klima uređaja | 18 | 18 |

**PROJEKT / AKTIVNOST:** Nabavka školske lektire

**PLANSKA VRIJEDNOST:** 1.700,00 €

**REALIZACIJA:** 1.965,00 €

**OBRAZLOŽENJE**

Školska knjižnica kao sastavni dio škole potiče poučavanje i usvajanje novih znanja, stvara naviku i potrebu čitanja kod učenika te osigurava pristup informacijama. S ciljem obogaćivanja fundusa školskih knjižnica, Grad Split sredstvima svog proračuna sufinancira opremanje školskih knjižnica obveznim lektirnim naslovima, a kriterij za dodjelu sredstava je broj razrednih odjela. Grad financira ovu aktivnost u iznosu 40 eura godišnje po razredom odjelu.

Ministarstvo znanosti i obrazovanja svake godine donese Odluku o raspodjeli sredstava zaopremanje školskih knjižnica osnovnih škola obveznom lektirom i stručnom literaturom.

Kriterij za raspodjelu sredstava je broj učenika u svim osnovnim školama koje se financiraju iz Državnog proračuna Republike Hrvatske. Prema ovoj odluci odobravaju se sredstva u ukupnom iznosu od 965 eura.

|  |  |  |  |  |
| --- | --- | --- | --- | --- |
| ***Pokazatelj rezultata*** | ***Definicija pokazatelja*** | ***Jedinica******mjere*** | ***Planska vrijednost 2024.*** | ***Realizacija 2024.*** |
| Financiranje novih knjiga u knjižnici | Lakša dobavljivost knjiga za čitanje školske lektire | %  | 100 | 100 |

**PROGRAM RASHODI ZA ZAPOSLENE**

**CILJEVI PROVEDBE PROGRAMA**: Isplata plaća i materijalnih prava svim djelatnicima na mjesečnoj i godišnjoj razini prema Kolektivnom Ugovoru i zakonskim propisima.

**PROJEKT / AKTIVNOST:** Rashodi za zaposlene u OŠ

**PLANSKA VRIJEDNOST:** 1.594.101,00 €

**REALIZACIJA:** 1.586.295,35 €

**OBRAZLOŽENJE**

Sredstva se osiguravaju u Državnom proračunu Republike Hrvatske preko Ministarstva znanosti i obrazovanja. Rashodi po ovoj aktivnosti sadrže plaće zaposlenika, naknadu za prijevoz zaposlenika na posao i s posla, ostale rashode za zaposlene (pomoći za dulje bolovanje od 3 mjeseca, smrt člana obitelji, jubilarne nagrade, otpremnine, regres, naknada za Uskrs i Božić, dar djeci.)

|  |  |  |  |  |
| --- | --- | --- | --- | --- |
| ***Pokazatelj rezultata*** | ***Definicija pokazatelja*** | ***Jedinica******mjere*** | ***Planska vrijednost 2024.*** | ***Realizacija 2024.***  |
| Financiranje rashoda za zaposlene | Financiranje plaća i naknada troškova zaposlenika u OŠ Kman - Kocunar | % | 100 | 100 |

**POSEBNI IZVJEŠTAJI**

**Izvještaj o korištenju sredstava Europske unije**

Osnovna škola Kman - Kocunar u 2024. ne koristi sredstva Europske unije.

**Izvještaj o zaduživanju na domaćem i stranom tržištu novca i kapitala u 2024. godini**

Osnovna škola Kman - Kocunar nema sklopljenih ugovora o zaduživanju na domaćem i stranom tržištu novca i kapitala.

**Izvještaj o danim zajmovima i potraživanjima po danim zajmovima**

Osnovna škola Kman - Kocunar nema danih zajmova niti potraživanja za dane zajmove.

**Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova**

|  |  |  |
| --- | --- | --- |
| 129 | potraživanja za naknade koje se refundiraju | 5.346,91 |
| 165 | ostali nespomenuti prihodi | 6.739,50 |
| 166 | potraživanja za prihode od pruženih usluga | 1.524,19 |
| 1 | Ukupno potraživanja | 13.610,60 |
|  |  |  |

Naknade koje se refundiraju predstavljaju potraživanja od HZZO-a za bolovanja, ostali nespomenuti prihodi jesu potraživanja od roditelja za produženi boravak učenika, a potraživanja za prihode pruženih usluga odnose se na neplaćene račune za najam školskog prostora.

Ustanova na dan 31. prosinca 2024. godine nema dospjelih obveza ni evidentiranih postupaka koji bi rezultirali potencijalnim obavezama po osnovi sudskih sporova.